**Приети сигнали по „Зеления телефон” и електронна поща в РИОСВ - Враца за**

**ЮЛИ 2016 година**

|  |  |  |  |  |  |
| --- | --- | --- | --- | --- | --- |
| **№** | **Дата** | **Постъпил сигнал** | **Сигнал** | **Отговорна институция** | **Предприети действия** |
| 1. | 02.07.2016г. | Сигнал на зеления телефон в РИОСВ - Враца | Сигнал постъпил на дежурния телефон в РИОСВ- Враца, за незаконно събиране на стрък лечебен ранилист в големи количества в ПП „Врачански Балкан“ | РИОСВ-Враца | Извършени е незабавна проверка, със съдействието на представители на РУ-Враца, при която е констатирано: В района на „Учителските колонии“, ПП „Врачански Балкан“, землище с. Згориград лица събират стрък лечебен ранилист. За събраните билки не са представени документи позволяващи тяхното събиране (Заповед на Директора на РИОСВ-Враца и позволително). Посочената билка е поставена под специален режим на опазване през 2016г.  За констатираното нарушение са съставени 4 бр. АУАН на физически лица. |
| 2. | 05.07.2016г. | Сигнал на зеления телефон в РИОСВ - Враца | Сигнал постъпил на зеления телефон в РИОСВ- Враца, за паднало малко щъркелче от гнездо на електрически стълб на гарата в с. Люти брод, общ. Мездра. | РИОСВ-Враца | При проверката е констатирано, че от щъркелово гнездо, разположено на един от електрическите стълбове е паднал млад бял щъркел. Птицата е в безпомощно състояние и е слабо подвижна. Същата е от вида бял щъркел и е включена в Приложение 3 на ЗБР. Птицата е прибрана и е изпратена в Спасителен център за диви животни “Зелени Балкани“ - Стара Загора. |
| 3. | 06.07.2016г. | Сигнал на зеления телефон и по ел. поща на РИОСВ - Враца | Сигнал постъпил в РИОСВ- Враца за обгазяване на гр. Враца вследствие изгаряне на отпадъци от „Холсим (България)“ АД, с. Бели Извор | РИОСВ-Враца. | На място е извършена проверка по сигнал за обгазяване на Враца в периода 4-6 юли от изгаряните отпадъци в циментовия завод в с. Бели Извор, община Враца. В момента на проверката пещта за производство на циментов клинкер не е работила. Била е спряна в 2 ч. на 6 юли поради предстоящ ремонт, за което инспекцията е уведомена с писмо.     За производствения процес на циментов клинкер като горива в пещта основно се използват въглища, петрококс, гуми, месокостно брашно и твърди горими отпадъци. Според представените от дружеството анализи от собствени непрекъснати измервания се установи, че на 4 и 5 юли не са регистрирани превишения на среднодневните норми на вредни вещества, изпускани в атмосферния въздух.     От измерванията на автоматична измервателна станция (АИС) на ЖП-гара Враца в периода 4 и 5 юли, няма установени превишения на нормите на замърсяване на въздуха по измерваните показатели фини прахови частици, серен диоксид, азотни оксиди и въглероден оксид.   Други сигнали от граждани за обгазяване на града за горепосочения период не са постъпвали.     От извършената проверка, съгласно резултатите от анализите от собствени непрекъснати измервания, извършвани от „Холсим (България)“ АД и от измерванията на автоматична измервателна станция (АИС), не е констатирано замърсяване на атмосферния въздух в района на Враца. |
| 4. | 06.07.2016г. | Сигнал от телефон 112 | Сигнал постъпил в РИОСВ- Враца от тел. 112 за нерегламентирано депонирани строителни отпадъци на стадиона в с. Девене, общ. Враца | Кметство с. Девене | Сигналът се отнася за незаконно депонирани строителни отпадъци на стадиона в с. Девене, общ. Враца.  При своевременно проведен разговор с кмета на селото е изяснено, че се касае за складирани строителни материали, които са предназначени за изграждане на тротоар по ул. „Георги Кирков“. |
| 5. | 11.07.2016г. | Сигнал на зеления телефон в РИОСВ - Враца | Сигнал постъпил на зеления телефон в РИОСВ- Враца, за паднало щъркелче от гнездо в с. Люти брод, общ. Мездра. | РИОСВ-Враца | При проверката птицата е намерена в храстите в близост до гнездото, намиращо се на стълб до ж.п. гарата на с. Люти брод.  Птицата е млад екземпляр от вида бял щъркел без видими наранявания. Същата е прибрана и е изпратена за доотглеждане в Спасителен център за диви животни “Зелени Балкани“ - Стара Загора. |
| 6. | 14.07.2016г. | Сигнал на дежурния телефон на РИОСВ-Враца | Сигнал на дежурния телефон в РИОСВ-Враца за паднал от гнездото млад щъркел в с. Липница, общ. Мизия | РИОСВ-Враца | При проверката се констатира, че се касае за млад екземпляр от вида бял щъркел, който се е оплел в рибарска корда, част от конструкцията на дървото. В резултат на оплитането се е прерязала кожата ч мускула на левия крак.  Птицата е прибрана и изпратена за лечение и доотглеждане във ветеринарна клиника „Добра идея“, гр. София. |
| 7. | 20.07.2016г. | Сигнал на зеления телефон в РИОСВ - Враца | Сигнал на зеления телефон за наличие на умряла риба в река Ботуня, зелмище с. Ботуня, общ. Криводол. | РИОСВ-Враца, БДДР-Плевен. | От експерти на инспекцията и Регионална лаборатория към Изпълнителна агенция по околна среда във Враца, в присъствието на кметския наместник на с. Ботуня е извършена незабавна проверка.     Извършен е оглед на реката в района от МВЕЦ „Луна“ до с. Ботуня. В момента на проверката централата работи на 30% от  номиналната си мощност. През рибния проход се провежда достатъчно количество вода. Във водите на реката и по бреговете не е констатирано наличие на умряла риба. Коритото на реката е с нормална проводимост, водата е видимо бистра и без следи от замърсяване. |
| 8. | 26.07.2016г. | Сигнал от телефон 112 | Сигнал получен на зеления телефон за неприятна миризма на сяра в района на кв. Кулата, гр. Враца | РИОСВ-Враца | От експерти на инспекцията е извършена незабавна проверка и обход на района.  В квартала и около него няма предприятия, източници на организирани и/или неорганизирани емисии изпускани в атмосферния въздух. Органолептично не е усетена специфичната миризма на сяра.     Данните от измерванията на въздуха от автоматичната измервателна станция (АИС) на ЖП-гара Враца през изминалото денонощие не показват превишения на нормите по измерваните показатели. |
| 9. | 27.07.2016г. | Сигнал на телефона на Директора на РИОСВ-Враца | Сигнал за изсъхнали клони на вековно дърво на републикански I-1 Монтана- Враца. | РИОСВ-Враца | При проверката е констатирано, че се отнася за вековно дърво, летен дъб, находящо се на км. 139+400 в сервитута на републикански I-1 Монтана- Враца от дясната страна (посока Враца). На дървото има изсъхнали клани от към страната на пътя, надвесени над шосето, които създават предпоставка за ПТП.  Летният дъб е обявен за вековно дърво и забележително със Заповед №947/28.10.1982г. на КООС(ДВ, бр. 92/1982г.)  Във връзка с гореизложеното и с цел осигуряване безопастността на движение, на ОПУ-Враца е разрешено от дървото да бъдат премахнати изсъхналите клони надвиснали над пътното платно. Необходимо е направените отрези да се обработят с треванол или блажна боя и при наличие на гнилостни процеси, същите да се почистят и обработят. |
| 10. | 27.07.2016г. | Сигнал по ел. поща на Директора на РИОСВ-Враца | Получен сигнал по ел. поща на Директора на РИОСВ-Враца за обгазяване на гр. Враца и околностите и наличие на миризми от изгаряне на пластмаса в периода от25-26.07.2016г.и до 0600 ч. на 27.07.2016г. | РИОСВ-Враца | Във връзка с получен сигнал в РИОСВ – Враца за обгазяване на гр. Враца с миризма от изгаряните отпадъци в „Холсим (България)“ АД в периода 25-26 юли 2016 г. инспекцията уведомява, че от 13, 30 ч. на 22 юли 2016 г. пещта  за производство на циментов клинкер е спряна за извършване на ремонтни дейности, поради което не се извършва изгаряне на отпадъци.  РИОСВ – Враца е уведомена от „Холсим (България)“ АД с писмо.   От измерванията на автоматична измервателна станция (АИС) „ЖП-гара Враца“ за периода 25 и 26 юли 2016 г., няма установени превишения на нормите на замърсяване на въздуха по измерваните показатели – фини прахови частици, серен диоксид, азотни оксиди и въглероден оксид. |
| 11. | 28.07.2016г. | Сигнал на зеления телефон в РИОСВ-Враца | Сигнал за нерегламентирано изхвърляне на торов отпад на ул. „Роза“ №3 в с. Кален. | Община Мездра | Сигналът е изпратен по компетентност за извършване на проверка и предприемане на действия от Община Мездра. |
| 12. | 31.07.2016г. | Сигнал на дежурния телефон на РИОСВ-Враца | Сигнал за паднал от дърво щъркел и оплел се в жере в района на ПСОВ, гр. Враца | РИОСВ-Враца | При незабавната проверка от експерти на РИОСВ-Враца е констатирано, че птицата е оплетена в кабели на жерето на височина около 15 м. С оказано съдействие от служител на ПСОВ, гр. Враца птицата е свалена, но вече мъртва.  Констатирано е, че се отнася за екземпляр от вида бял щъркел. |